شەفەق نیوز/ فڕۆکەیگ بۆینگ ٧٣٧ لە کڕەیل ئاسمانی چینی، ١٣٣ کەس لەناوی بۊ، لە باشوور وڵات چین کەفتە خوار،  وەگورەی خەوەر تەلەڤزیۆن چین.
وێستگەی "سی سی تی ڤی" حکومەتی، ئمڕوو دووشەممە، وت: فڕۆکەیگ سەروە کۆمپانیای "چاینا ئێسترێن" ١٣٣ کەس لەناوی بۊ، لە باشوور خوەرئاوای چین کەفتە خوار، وەگەرد شمارەی نادیاریگ لە قوربانیەیل.
"بۆینگ ٧٣٧" لە ئاواییگ نزیک شار ووچۆ لەناوچەی قوانگشی کەفتە خوار، و بۊە هووکار ئاگریگ لە کۊیەگە، وەگورەی تەلەڤزیۆن چین، وتیش: تیمیگ رزگارکردن وەرەو شۊن رۊداوەگە کل کریا.
